Asdermes n tɣerma iḥuza ula d tasekla taqbaylit ladɣa tamedyazt, i yesan adeg meqqren di tmetti taqbaylit, ma nuɣal s telqayt ad d-naf amedyaz d win yessefrayen ɣef liḥala n tmetti d wayen icudden ɣur-s, ama d tasertit neɣ tadamsa neɣ idlesatg, s yagi ad d-nini belli ula d tamedyazt tufrar-d s wudem atrar ɣef akken tella zik (tamedyazt tamensayt); ma nuɣal cwiṭ ɣer deffir ad d-naf tamedyazt tamensayt d tin-yeddan d timawit anda tella d allal i yes-s i d-igellem umedyaz tikta-s, zik qqaren-d : amedyaz d amusnaw ɣer-s ttuɣalen yemdanen, ma d tamedyazt tatrart d tin-id-yufraren s wallalen imaynuten s tira akk d ccna, terna tufrar-d s wudem atrar ur yellin ara di tmedyazt tamensayt ladɣa tulmisin n tmedyazt, aya yettban-d ama seg tama n yisental neɣ seg tama n uɣanib neɣ seg tama n tmeɣrut d lqaleb n usefru.